<classify> ADIS ABABA-ETHIOPIA ANAYETUHUMIWA kuongoza jaribio la kumpindua Waziri Mkuu waEthiopia , Dk. Abiy Ahmed sasa anasakwa kwa udi na uvumba na vyombo vya usalamavya nchi hiyo. Ofisa wa ngazi za juu wa idara ya usalama alilithibitishiaShirika la Utangazaji la Uingereza BBC,kwamba mtu huyo anasakwa. aafisa wanne, akiwemo mkuu wa jeshi, waliuawa wakatiwakizuia mapinduzi hayo. Jana bendera zilikuwa zikipepea nusu mlingoti baada yaserikali kutangaza kuwa siku ya maombolezo. Waziri Mkuu Abiy Ahmed ametoa wito kwa raia wa Ethiopiakuungana dhidi ya nguvu za kishetani zenye nia ya kuigawa nchi yao. Tayari vikosi vinavyounga mkono serikali vimepelekwa makaomakuu ya mji wa Amhara, ambako mkuu wake wa usalama, Brigedia Jenerali AsaminewTsige anashutumiwa kupanga mapinduzi hayo. Aidha vikosi vingine vimepelekwa katika miji ya Bahir Dar,na mji mkuu Addis Ababa. Katika miaka ya hivi karibuni kumekuwa na mapigano Amharana maeneo mengine ya Ethiopia. Serikali ya Marekani imetahadharisha wafanyakazi wake mjiniAddis Ababa kubaki majumbani. Tangu kuchaguliwa kwake mwaka jana, Abiy amekuwa na nia yakumaliza mivutano ya kisiasa kwa kuwaacha huru wafungwa wa kisiasa, kuondoamarufuku dhidi ya vyama vya siasa na kuwashtaki maafisa wanaoshutumiwa kukiukahaki za binadamu. Ethiopia ni nchi ya pili yenye watu wengi barani Afrikabaada ya Nigeria, ikiwa na watu milioni 102.5 wa makabila zaidi ya 80. Ni miongoni mwa nchi ambazo uchumi wake unakua kwa kasi ,lakini idadi kubwa ya vijana nchini Ethiopia hawana ajira. ANAYESHUTUMIWA KUPANGA MAPINDUZI Ofisi ya Waziri Mkuu Abiy imemshutumu Asaminew kwa kupangamapinduzi na Makamu wa idara ya usalama Amhara, Gedebe Hailu aliiambia BBC kuwa kiongozi huyohajulikani alipo. Brigedia Jenerali Asaminew ni miongoni mwa maofisa wa juuwa jeshi walioachiwa huru mwanzoni mwa mwaka jana baada ya serikali iliyopitakuwaachia wafungwa wa kisiasa kutokana na msukumo kutoka kwa Umma. Jenerali Asaminew amekuwa gerezani kwa miaka tisaakishutumiwa kupaga mapinduzi. Kwa mujibu wa shirika la habari la Uingereza, Reuters,maafisa wa juu wa Amhara walifanya mkutano siku ya Jumamosi kujadili majaribioya jenerali ya kuwasajili wanamgambo. Brigedia Jenerali Asaminew kwa wazi kabisa aliwashauri watuwa Amhara mwezi huu kujihami kwa silaha, katika video iliyosambaa kwenyemtandao wa Facebook na kushuhudiwa na mwanahabari wa Reuters.  <topic>: KIMATAIFA 